วันที่ 8 พฤษภาคม 2567 สพป.ชัยภูมิ เขต 1 จัดการประชุมเชิงปฏิบัติการกิจกรรมพัฒนาหลักสูตรต้านทุจริตศึกษา และแนวทางการขับเคลื่อนและขยายผลโครงการเสริมสร้างคุณธรรมจริยธรรมและธรรมาภิบาล ในสถานศึกษา (โครงการโรงเรียนสุจริต) ประจำปีงบประมาณ พ.ศ.2567โดยมี ส.ต.ท.จรัญ ชูชื่น รอง ผอ.สพป.ชัยภูมิ เขต 1 เป็นประธานเปิดการประชุมและบรรยายพิเศษ ณ หอประชุมรวมใจครูชัยภูมิ

ขับเคลื่อนนโยบาย สพฐ. “สร้างความตระหนักในการป้องกันการทุจริต” สู่การปฏิบัติ CPM1 Model เป้าหมายการพัฒนา ชัยภูมิ 1 เป็น 1 ขับเคลื่อนพัฒนาการดำเนินงานโครงการเสริมสร้างคุณธรรม จริยธรรมและธรรมาภิบาล “ป้องกันการทุจริต” (โครงการโรงเรียนสุจริต) เพื่อวางรางฐานการปลูกจิตสำนึกความซื่อสัตย์สุจริต ซึ่งเป็นกลไกในการป้องกันและปราบปรามการทุจริตของประเทศชาติ ให้กับ นักเรียน ครู ผู้บริหารและบุคลากรทางการศึกษาทุกคน เป้าหมายความสำเร็จให้นักเรียนเกิดคุณลักษณะ 5 ประการ คือ ทักษะกระบวนการคิด มีวินัย ซื่อสัตย์สุจริต อยู่อย่างพอเพียง และจิตสาธารณะ สำหรับวัตถุประสงค์ของการประชุมฯ เพื่อเสริมสร้างพัฒนาหลักสูตรต้านทุจริต และขยายผลการดำเนินกิจกรรม ส่งเสริมการประกวดแข่งขัน และประเมินโรงเรียนตามมาตรฐานโรงเรียนสุจริต ประจำปีการศึกษา 2567 ผู้เข้าร่วมประชุมฯ ประกอบด้วย หัวหน้างานวิชาการทุกโรงเรียนในสังกัด

และได้รับเกียรติจาก สำนักงาน ป.ป.ช.จังหวัดชัยภูมิ เป็นวิทยากรในห้อข้อ “การใช้หลักสูตรต้านทุจริตศึกษาสู่การปฏิบัติ เพื่อกำหนดเป็นายวิชาเพิ่มเติม” ในครั้งนี้